45वें ओवर में 226 के स्कोर पर दीपक चाहर 12 रन बनाकर आउट हुए और जीत के लिए आखिरी 30 गेंदों में भारतीय टीम को 27 रनों की जरूरत थी। रविंद्र जडेजा और कुलदीप यादव ने टीम को 242 के स्कोर तक पहुंचाया, लेकिन 49वें ओवर की पहली गेंद पर कुलदीप 9 रन बनाकर रन आउट हो गए। इसी ओवर में सिद्धार्थ कॉल भी खाता खोले बिना रन आउट हुए और आखिरी ओवर में भारत को जीत के लिए 7 रनों की जरूरत थी और सिर्फ एक विकेट बाकी था। जडेजा ने आखिरी ओवर की दूसरी गेंद पर चौका लगाकर मैच को भारत के पक्ष में करने की कोशिश की, लेकिन जब दो गेंदों में सिर्फ एक रन की जरूरत थी, तब जडेजा (25) राशिद की गेंद पर आउट हो गए और मैच टाई हो गया।